section_heading: Anthems to the Welkin at Dusk (1996. – 1998.)
paragraph_text: Nakon Samothova uvjetnog otpuštanja iz zatvora grupi su se pridružili bubnjar Trym Torson (bivši član sastava Enslaved) i basist Alver (bivši član sastava Dødheimsgard). Krajem 1996. grupa je ušla u studio kako bi snimila EP Reverence i sljedeći studijski album, Anthems to the Welkin at Dusk. Taj je album često dobivao najviše glasova u anketama za najbolji album godine u raznim časopisima specijaliziranim za metal glazbu, među kojima su britanski Terrorizer i američki Metal Maniacs. Basist Alver napustio je skupinu 1998.